মামলার অভিযোগে জানা যায়, ২০১৫ সালের জুন মাসের ১৮ তারিখ রাতে সদর উপজেলার উত্তর বোয়ালিয়া কিল্লাপাড়া গ্রামের মিজানুর রহমানের অনুপস্থিতি টের পেয়ে একই গ্রামের আলাউদ্দিনের ছেলে আলমগীর (৩২), জমসের আলী ছেলে ইসমাইল (৩০), আমির উদ্দিনের ছেলে আরিফ (২২) ও আব্দুর বারেক এর ছেলে ইউসুফ আলী (২০) মধ্যরাতে মিজানুরের বাড়িতে প্রবেশ করে তার স্ত্রীকে ধর্ষণ করে। এ ঘটনার পর ১৯ জুন ধর্ষিতা বাদি হয়ে ওই ৪ জনের বিরুদ্ধে মামলা করে। পুলিশ চার আসামিকে গ্রেফতার করলেও পরবর্তিতে তারা জামিনে মুক্তি পায়। আজ সোমবার দুপুরে আলমগীর, ইসমাইল ও ইউসুফ আদালতে হাজিরা দিতে আসলে আদালত সকল আসামির বিরুদ্ধে আমৃত্যু কারাদণ্ড ও প্রত্যেককে ১ লক্ষা টাকা করে জরিমানা করেন। এ রায়ে হাজিরা দিতে আসা আসামিদের জেল হাজতে প্রেরণ করা হয়। অন্যদিকে আরিফ পালতক রয়েছে বলে জানিয়েছেন পুলিশ।